I perioden mellom 23. juli og 6. september valgte politiet å ikke gjennomføre noen avhør av moren. De ønsker ikke å svare på om det var på grunn av hennes helsetilstand.
Professor i psykologi Svenn Torgersen mener omstendighetene rundt samtalen reiser vanskelige etiske spørsmål.
- Det burde være en brannmur mellom det å ha rollen som behandler, i utvidet mening, og rollen som sakkyndig som søker supplerende informasjon, sier Torgersen.
- Det er spesielt at Husby var avdelingssjef på samme sted hvor han har tiltaltes mor på besøk, sier rettspsykolog Pål Abrahamsen.
Leder i Rådet for legeetikk i Den norske legeforening Trond Markestad ønsker ikke å kommentere om dette reiser etiske problemstillinger.
Sørheim og Husby sier til Aftenposten at de hverken kan eller vil kommentere denne saken.